Rugby-moord: Mense vir uitkenningsparade gesoek | Maroela Media
Die prokureurs het aan The Mercury gesê hulle het ingestem om met die ongewone versoek van die Staat te help, in 'n poging in die proses te versnel sodat die parade gehou kan word en hul kliënte se borgtogaansoeke aangehoor kan word.
Die vyf mans, wat Donderdag in die Durban-landdroshof verskyn het, word daarvan beskuldig dat hulle Brett Williams (29) verlede maand ná 'n Super 15-rugbywedstryd doodgeslaan het.
Een van die vyf mans is Donderdag op R2 000 borg vrygelaat. Die vier wat steeds vir hul borgaansoek wag, staar elk 'n aanklag van moord in die gesig. Al vyf word van crimen injuria en aanranding met die doel om ernstige liggaamlike skade aan te rig, aangekla.
Landdros Vanitha Armu het Donderdag beveel dat die name en foto's van die vyf mans nie gepubliseer mag word alvorens die uitkenningsparade gehou is nie.